《次韵答王东墅》
宋代·胡仲弓

元龙湖海分栖迟，懒把琴心累子期。
不是三生曾有旧，如何一见便论诗。
春行谷外莺求友，月在吟边鹊绕枝。
甚欲买舟寻隐处，悔将名姓与人知。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。